Gustav Arne Kramer

Gustav Arne Kramer (født 13. april 1934 i Bærum, død 5. november 2019) var en norsk jazzmusiker (klarinett) og instrumentreparatør.

Hans interesse for musikk startet i barndommen i Evje musikkorps. Videre gikk den musikalske veien via Sandvika Musikkorps til Gardemusikken mens han gikk på Valler videregående skole.Freddy Nilsen, Bok om ti år med «Chiefen» i Asker og Bærum budstikke den 14. februar 2013. I tidsrommet 1953–63 var han med i Big Chief Jazzband med Eivind Solberg, Gerhard Aspheim, Øistein Lund, Ola Sværen og Bjørn Pedersen. I tillegg deltok han i flere fjernsynssendinger - for eksempel "Musikk for swingende" fra 19.07.1986 - og plateinnspillinger, blant annet «Wrap your troubles in dreams» (1954) og «Kansas city man blues» (1955).

Etter læretid hos instrumentmaker Ivar Lundgren i Teatergaten i Oslo, etablerte han sitt firma på Nesodden i 1965, «Gustav Kramer – reparasjon av blåseinstrumenter».

Kramer stilte i 1979 ut sin samling frimerker med jazzmotiv.For jazzlovers i VG den 18. april 1979. Kramer skrev manus til filmen «Men Olsenbanden var ikke død» fra 1984,Kurt Bakkemoen, Olsen-bandens norske pappa i VG den 11. august 1980. som fikk Chaplin-prisen i 1986. Han var redaktør og programleder for 50 sendinger av Forbrukerradioens Jazzradio’n i 1991.

I 2006 ble han medlem av Cabinorkesteret i Drøbak.Mariann Leines Dahle, Jazzklare Cabin-gutter i Akershus amtstidende den 29. august 2012. Året 2012 utga han boken Mine 10 år med Chiefen som ble lansert under Big Chief Jazzbands 60-årsjubileum i gamle Logen i Oslo. I 2016 var han medforfatter/-redaktør for boken "Jazzå ....? Myter og humor i norsk jazz" - en bok om jazzhumor.Audun Vinger, Du skal høre mye i Dagens Næringsliv den 23. desember 2016. I 2018 - 84 år gammel - var man med på innspillingen av Jan Braathens CD "In the shadow of the forth dimention"

Han var gift med Rigmor Saue (1931–2001), som var en aktiv portrettmalerUt i helgen fra Østlandets blad den 30. juli 2004. og den som i 1984 malte Munch-maleriene i filmen "Men Olsenbanden var ikke død".Sven Krohn, Munter manipulering med Munch i Aftenpostens A-magasin den 21. juli 1984.

Utgivelser

Bjørn Stendahl, Petter Pettersson og Gustav Kramer (red.), Jazzå ... ? Myter og humor i norsk jazz, Musikkhuset forlag, 2016

 Referanser 

 Eksterne lenker 



Kategori:Norske jazzklarinettister
Kategori:Jazzjournalister
Kategori:Norske journalister
Kategori:Personer fra Bærum kommune